Diari Oficial de la Generalitat Valenciana


Sumari del DOGV 6025, del 01-06-2009 (2009/5476)

Assumpte civil 001208/2008. Notificació de la sentència a María Carmen Climent Viguer.
--------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5476


Data del document
:   23-04-2009

Organisme emissor
:   Jutjat de Primera Instància Número 4 de València

Tipus de document
:   Edicte

Descriptors 

:   * sistema judicial

Assumpte civil 001208/2008. Notificació de la sentència a María Carmen Climent Viguer. [2009/5476]  
María Teresa Esteve Ramos, secretària del Jutjat de Primera Instància número 4 de València, fa saber:  
Que en este Jutjat se segueix procediment de judici verbal (desnonament per falta de pagament) 001208/2008, a instàncies de Restaura Valencia, SL, i Fonrestaura II, SA, contra María Carmen Climent Viguer.  
En el judici a què es fa referència s'ha dictat la resolució el text de la qual, literalment, diu així:  
«Sentència número 000080/2009  
València, 15 d'abril de 2009  
Beatriz de la Rubia Comos, magistrada jutgessa del Jutjat de Primera Instància número 4 d'esta ciutat, he vist les presents actuacions de judici verbal de desnonament número 001208/2008, promogudes per la procuradora Natalia del Moral Aznar, en nom i representació de Restaura Valencia, SL, i Fonrestaura II, SA, i assistits del lletrat Eusebio Gómez-Limón Martínez, contra María Carmen Climent Viguer, en rebel·lia en este procediment.  
Dispositiva  
Estime íntegrament la demanda interposada per la procuradora Natalia del Moral Aznar en nom i representació de Restaura Valencia, SL, i Fonrestaura II, SA, contra María Carmen Climent Viguer, declare resolt el contracte d'arrendament subscrit entre ambdues parts en relació amb el local/habitatge situat a València, carrer de Sant Donís, número 3, porta 10, per falta de pagament de les rendes i quantitats assimilades que s'hi indiquen, i condemne l'arrendatària María Carmen Climent Viguer a sotmetre's a l'anterior declaració i a deixar, dins del termini legal, vacu, lliure i expedit i a disposició de la part actora l'immoble ressenyat; així mateix, estime l'acció de reclamació de rendes formulada conjuntament amb aquella i condemne María Carmen Climent Viguer a pagar a l'actor la quantitat de 4.905,36 euros més les rendes que es reporten fins a l'execució de la sentència i interessos legals d'acord amb l'article 576 de la Llei d'Enjudiciament Civil amb expressa imposició a la part demandada de les costes processals.  
Notifiqueu la present resolució i feu saber a les parts que esta no és ferma, atés que és susceptible de ser recorreguda en apel·lació. Este recurs, del qual serà sabedora l'Audiència Provincial, s'haurà de preparar davant este Jutjat dins del termini dels cinc dies següents al de la notificació de la present resolució. L'escrit de preparació ha de complir els requisits que s'assenyalen en l'article 457.2 de la Llei 1/2000, d'Enjudiciament Civil. Així mateix, feu saber que, de conformitat amb l'article 449.1 de la Llei d'Enjudiciament Civil, no s'admetrà als demandats el recurs d'apel·lació extraordinari per infracció processal o cassació si en preparar-los no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta.  
Que la secretària expedisca una testimoniança de la present resolució, la qual s'unirà a les actuacions en què es va dictar, i en porte l'original al llibre de sentències (d'acord amb l'establit en l'article 265 de la Llei Orgànica del Poder Judicial).  
Esta és la meua sentència, jutjant en primera instància, que pronuncie, mane i firme».  
I perquè valga de notificació en forma, amb prevenció dels recursos expressats en l'esmentada resolució a la part demandada que es troba en parador desconegut, María Carmen Climent Viguer, d'acord amb el que disposa l'article 164 de la Llei d'Enjudiciament Civil, s'expedeix el present edicte.  
València, 23 d'abril de 2009.- La secretària judicial: María Teresa Esteve Ramos.